ྲ་སྥོ་ཊ་
བཾ། རྡོ་རྗེ་ལྕགས་སྒྲོགས་སྤྲོས། ནུབ་གྱི་བགེགས་བཅོམ། དེ་བཞིན་གཤེགས་པ་ཐམས་ཅད་
བཅིང་བའི་ཕྲིན་ལས་མཛད། ནུབ་སྒོར་བཞུགས། བཛྲ་ཨ་བེ་ཤ་ཧོཿརྡོ་རྗེ་དྲིལ་བུ་སྤྲོས། བྱང་གི་
བགེགས་བཅོམ། དེ་བཞིན་གཤེགས་པ་ཐམས་ཅད་མཉེས་པའི་ཕྲིན་ལས་མཛད། བྱང་སྒོར་
བཞུགས། དེ་ལྟར་མཛད་པ་བཅུ་གཉིས་བསྟན་པ་དང་། ལྷ་དེ་ཉིད་དུ་བྱས་པ་དང་། དེ་དང་
འདྲེས་པ་ནི་ཐམས་ཅད་ལ་ཤེས་པར་བྱའོ། །ཕྱག་རྒྱ་ནི་ལག་པ་གཉིས་ཀར་གྱི་ཐལ་མོ་སྔོནདུ་
293

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འགྲོ་བས་ལྷ་རང་རང་གི་བསྐྱེད་པའི་ཕྱག་རྒྱ་མཛད་ཚུལ་འཆད་པ་སྟེ། ཁྱད་པར་དུ་སྒེག་མོ་ལ་
སོགས་པ་བརྒྱད་ལ་ཁུ་ཚུར་དཀུ་གཉིས་སུ་བཞག་པ་དང་། ཁུ་ཚུར་གཉིས་ཀྱི་རྒྱབ་དཔྲལ་བར་
བཞག་པ་དང་། ཁུ་ཚུར་གཉིས་མདུན་སྦྱར་ཏེ་ཁའི་ཐད་ནས་སྐྱོང་བ་དང་། ཁུ་ཚུར་གཉིས་ཕྱེ་སྟེ་
གར་སྒྱུར་བ་དང་། ཁུ་ཚུར་གཉིས་ཁ་ཐུར་དུ་ཕྱོགས་པས་སྤོས་ཉུག་པ་དང་། ཁུ་ཚུར་གཉིས་ཁ་
གྱེན་དུ་ཕྱོགས་པས་མེ་ཏོག་འཐོར་བ་དང་།
ཁུ་ཚུར་གཉིས་མཐེ་བོ་བསྒྲེངས་ཏེ་སྒྲོན་མ་ལྟར་བྱེད་
པ་དང་། ཁུ་ཚུར་གཉིས་ཕྱེ་སྟེ་ཐལ་མོས་རང་གཞན་ལ་བྱུག་པའོ། །དེ་ནས་ལྷ་ཐམས་ཅད་ཀྱི་
དབང་སྦུབས་སུ། ཀྑཱི་ཛཾ་ཁཾ་སྐྲྀ་སཾ་ལས་མིག་ཏུ་གཏི་མུག་རྡོ་རྗེ། སྙ་ལ་སེར་ནརྡོ་རྗེ། རྣ་ལ་ཞེ་སྡང་
རྡོ་རྗེ། ཁ་ལ་འདོད་ཆགས་རྡོ་རྗེ། ལུས་ལ་ཕྲག་དོག་རྡོ་རྗེ། ཡིད་ལ་དབང་ཕྱུག་རྡོ་རྗེ། ༀ་ཨཱཿཧཱུྃ་
ལས་དཔྲལ་བར་སྐུ་རྡོ་རྗེ། མགྲིན་པར་གསུང་རྡོ་རྗེ། ཐུགས་ཀར་ཐུགས་རྡོ་རྗེ། དེ་ཐམས་ཅད་
སྒེག་པའི་ཁྲོ་བོ་འཁོར་ལོ་ལ་སོགས་པ་འཛིན་པ། རང་འོད་ཀྱི་ཡུམ་ལ་འཁྱུད་པ། སྐུ་རྡོ་རྗེ་ལ་
སོགས་པ་གསུམ་པོ་དེ་ལས་དེ་འདྲ་བའི་ལྷ་ཚོགས་དཔག་ཏུ་མེད་པ་སྤྲོས། སྐུ་གསུང་ཐུགས་ཀྱི་
ལྷ་ཚོགས་ཐམས་ཅད་མཆོད་ནས་སྤྱན་དྲངས་ཏེ། ལུས་ངག་ཡིད་གསུམ་ལ་དབྱེར་མེད་དུ་ཞུགས།
ཨོཾ་སརྦ་ཏ་ཐཱ་ག་ཏ་ཀཱ་ཡ་ཝཱ་ཀ་ཙིཏྟ་བཛྲ་སྭ་བྷ་ཝ་ཨཏྨ་ཀོ྅ཧཾ། ཞེས་པས་བྱིན་གྱིས་བརླབས།
དེ་ནས་རང་གི་སྙིང་གའི་ཧཱུཾ་ལས་འོད་ཟེར་དཔག་ཏུ་མེད་པ་འཕྲོས་པས་ཡེ་ཤེས་པ་ཐམས་
ཅད་སྤྱན་དྲངས། ལག་ངར་གཉིས་བསྣོལ་ལ་མཛུབ་མོ་གཉིས་ལྕགས་ཀྱུའི་ཚུལ་དུ་བྱས་ཏེ་སེ་
གོལ་བརྡབ་ཅིང་། ཨོཾ་བཛྲ་ས་མ་ཛཿ༔ ཞེས་པས་དེ་བཞིན་གཤེགས་པ་ཐམས་ཅད་བསྡུས་ནས།
ཨཉྙཾ་པྲ་ཏིཙཱ་ཡེ་སྭཱ་ཧཱ། པྲ་ཝ་ར་སཱ་ག་ར་པྲ་ཏིཙྪ་ཡེ་སྭཱ་ཧཱ། ཞེས་པས་མཆོད་ཡོན་དང་ཞབས་
བསིལ་ཕུལ་ཏེ། རྡོ་རྗེ་བསྡམས་པ་ལས། མཛུབ་མོ་གཉིས་ལྕགས་ཀྱུ་དང་། ཞགས་པ་དང་།
ལྕགས་སྒྲོག་གི་ཚུལ་དུ་བྱ་ཞིང་། མཐེ་བོང་གཉིས་ནང་དུ་བཅུག་ནས་སྐྱོད་པ་རྣམས་བྱ་སྟེ། ཨོཾ་
294

༄༅། །རྣལ་འབྱོར་རྒྱུད་སྤྱིའི་རྣམ་བཞག་སོགས།
བཛྲ་ཨཾ་ཀུ་ཤ་ཛཿ བཛྲ་པ་ཤ་ཧཱུཾ། བཛྲ་སྥོ་ཊ་བཾ། བཛྲ་ཨ་བེ་ཤ་ཧོཿ༔ ཞེས་པས་དགུག་པ་དང་
གཞུག་པ་དང་། བཅིང་བ་དང་། མཉེས་པར་གྱུར། དེ་ནས་རང་གི་སྙིང་གའི་ཧཱུཾ་ལས་འོད་འཕྲོས།
དབང་གི་ལྷ་ཐམས་ཅད་སྤྱན་དྲངས། ཨཉྙཾ་ལ་སོགས་པས་མཆོད། ༀ་སརྦ་ཏ་ཐཱ་ག་ཏ་ཨ་བྷི་
ཥིཉྩ་ཏུ་མཱཾ། ཞེས་གསོལ་བ་གདབ། རིགས་ལྔའི་ཐུགས་ཀ་ནས་སྤྲོས་པའི་སྤྱན་མ་ལ་སོགས་པས་
ཟླ་བའི་བུམ་པ་ཡེ་ཤེས་བདུད་རྩིས་གང་བ་བསྣུམས་ནས་སེམས་དཔའ་རྣམས་ཀྱིས་བཀྲ་ཤིས་
བརྗོད། རིག་མ་རྣམས་གླུ་ལེན། ཁྲོ་བོ་རྣམས་ཀྱི་བགེགས་སྐྲོད་བཞིན་པ་དང་ལྡན་པའི་ལྷའི་རྔ་
བོ་ཆེ་སྒྲ་གྲགས་པ་དང་། གུར་ཀུམ་གྱི་མེ་ཏོག་གི་ཆར་འབེབས་པ་ལ་སོགས་པ་ངོ་མཚར་བའི་
ལྟས་དུ་མ་དང་བཅས་པར། ཨོཾ་སརྦ་ཏ་ཐཱ་ག་ཏ་ཨ་བྷི་ཥིཉྩ་ཧཱུཾ། ཞེས་གསུངས་ཞིང་དབང་བསྐུར་
བ་སྐུ་ཐམས་ཅད་གང་། དྲི་མ་ཐམས་ཅད་དག དབང་བཞི་ཐོབ། ༀ་བཛྲ་ཨ་བྷི་ཥིཉྩ་ཧཱུཾ།
བུད་དྷ་བྷི་ཥིཉྩཱ་ཨཾ། ཨོཾ་རཏྣ་ཨ་བྷི་ཥིཉྩཱ་ཏྲཾ༔ ཨོྃ་པདྨ་ཨ་བྷི་ཥིཉྩ་ཧྲཱི ཨོཾ་ཀརྨ་ཨ་བྷི་ཥིཉྩཱ་ཨཿ
ཞེས་རྡོ་རྗེ་བསྡམས་པ་ལས་གུང་མོ་སྒྲེང་བ་དང་། དེ་ཉིད་ལས་མཛུབ་མོ་གུང་མོའི་རྒྱབ་རྩེར་སྦྱར་
བ་དང་། དེ་ཉིད་ལས་གུང་མོའི་ཚིགས་སར་བ་བཅག་སྟེ། རིན་པོ་ཆེ་ལྟར་བྱས་པ་དང་། དེ་ཉིད་
ལས་གུང་མོ་རྩེ་སྤྲད་དེ་ཡིད་ཙམ་མདུད་པ་པདྨ་ལྟར་བྱས་པ་དང་། དེ་ཉིད་ལས་མཛུབ་མོ་གཉིས་
རྩེ་སྦྱར་ཏེ་རིམ་པ་ལྟར་སྤྱི་བོ་དང་། དཔྲལ་བ་དང་། རྣ་ལྟག་གཡས་དང་། རྒྱབ་དང་། རྣ་ལྟག་
གཡོན་རྣམས་སུ་རེག་པས་གནས་དེ་རྣམས་སུ་མི་བསྐྱོད་པ་དང་། རྣམ་སྣང་དང་། རིན་འབྱུང་
དང་། སྣང་མཐའ་དང་། དོན་གྲུབ་ཀྱིས་དབུ་བརྒྱན་ཞིང་། ཁྱར་དུ་ཤར་ཕྱོགས་པ་རྣམས་ཀྱི་སྤྱི་བོ་
རྣམ་སྣང་དང་། ལྷོ་ཕྱོགས་པ་རྣམས་ཀྱི་སྤྱི་བོ་རིན་འབྱུང་གིས་དབུ་བརྒྱན་པ་ལ་སོགས་པའོ། །
གཙོ་བོའི་སྔགས་ནི་ཨོཾ་ཧྲཱིཿཥྚིཝི་ཀྲི་ཏཱ་ན་ན་ཧཱུཾ་ཧཱུཾ་ཕཊ། འཁོར་གྱི་སྔགས་ནི་ༀ་ཛི་ན་ཛིཀ
ཅེས་པ་ལ་སོགས་པ་སྟེ་འབྱིན་སྔགས་ཐམས་ཅད་ཀྱི་མགོར་ཨོཾ་སྦྱར་ཏེ་བཟླས་པར་བྱའོ། །
295

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
༄༅། །རྡོ་རྗེ་འཇིགས་བྱེད་ཀྱི་སྒྲུབ་ཐབས་བཞུགས་སོ། །
རྡོ་རྗེ་འཇིགས་བྱེད་དྲག་པོ་ཆེན་མོའི་སྒྲུབ་ཐབས་ནི། གཞལ་ཡས་ཁང་གི་དབུས་སུ་ཨ་
ཡིག་ལས་བྱུང་བའི་ཟླ་བའི་དཀྱིལ་འཁོར་ཤིན་ཏུ་གསལ་བ། དེས་སྟེང་ད་དྷི་གསེར་གྱི་མདོག
ཅན་ཡོངས་སུ་གྱུར་པ་ལས་རང་ཉིད་འཇམ་དཔལ་གཞོན་ནུ་དམར་སེར་གྱི་མདོག་ཅན། ཟུར་
ཕུད་ལྔ་བ་དར་དང་རིན་པོ་ཆེས་སྤྲས་པ། ཕྱག་གཡས་པས་རལ་གྲི་ཕྱར་ཐབས་སུ་འཛིན་ཅིང་།
གཡོན་ན་ཨུཏྤལ་སྔོན་པོའི་ཡུ་བ་ཐུགས་ཀར་བཟུང་བ་སྙན་གྱི་ཐད་དུ་ཁ་བྱེ་བའི་སྟེང་ན་རིན་པོ་
ཆེའི་གླེགས་བམ་བསྣམས་པ་སེམས་དཔའི་དཀྱིལ་ཀྲུང་གིས་བཞུགས་པ། ཤིན་ཏུ་ཞི་ཞིང་སྒེག་
པ། དེའི་སྙིང་གར་ཨཿལས་བྱུང་བའི་ཉི་མའི་དཀྱིལ་འཁོར་མཚུངས་པ་མེད་པ། དེ་ལས་འོད་
ཟེར་འཕྲོས་པས་ཕྱོགས་བཅུ་མཐའ་ཡས་པ་ན་བཞུགས་པའི་དེ་བཞིན་གཤེགས་པ་རྣམས་དང་།
བྱང་སེམས་རྣམས་དང་། རིག་པའི་ལྷ་མོ་དང་། ཁྲོ་བོ་དང་ཁྲོ་མོ་ལ་སོགས་པ་ཤིན་ཏུ་བསྐུལ་ཏེ།
ཚུར་འདུས་ནས་ཉི་མའི་དཀྱིལ་འཁོར་ལ་བཞུགས་པའི་རྐྱེན་གྱིས་འཇམ་དཔལ་དང་དེ་བཞིན་
གཤེགས་པ་ལ་སོགས་པ་ཐམས་ཅད་འོད་ཟེར་འབར་བའི་གོང་བུ་གཅིག་ཏུ་གྱུར་ཏེ། ཉི་མའི་
དཀྱིལ་འཁོར་འོད་ཟེར་འབར་བའི་རྣམ་པས་དཔག་ཚད་སྟོང་ཕྲག་བརྒྱའི་བར་དུ་ཁྱབ་པར་གྱུར་
ཏེ། སྐུ་རྣམ་པར་དག་པའོ། །
དེ་ལས་འོད་དཔག་ཏུ་མེད་པ་འཕྲོས་པས་ཨཱ་ལི་དང་ཀཱ་ལི་ལ་སོགས་པའི་སྔགས་ཐམས་
ཅད་སྤྱན་དྲངས་ནས་དེའི་སྟེང་དུ་འབར་བ་དང་བཅས་པའི་ཧཱུཾ་ནག་པོ་འོད་ཟེར་ལྔ་དང་ལྡན་པར་
296

༄༅། །རྣལ་འབྱོར་རྒྱུད་སྤྱིའི་རྣམ་བཞག་སོགས།
གྱུར་ཏེ། གསུང་རྣམ་པར་དག་པའོ། །ཡང་དེ་ལས་འོད་ཟེར་དཔག་ཏུ་མེད་པ་འཕྲོས་པས་རྡོ་རྗེ་
གྲི་གུག་ལ་སོགས་པའི་ཕྱག་མཚན་ཐམས་ཅད་སྤྱན་དྲངས་ནས་ཧྭ་དེ་ལ་ཞུགས་པས་དེ་ཡོངས་སུ་
གྱུར་པ་ལས་ཁྲོ་བོའི་རྡོ་རྗེ་ཆེན་པོ་རྭ་རྣམ་པར་གདེངས་པ་ཁ་དོག་ནག་པོ་འོད་ཟེར་ལྔ་དང་ལྡན་
པར་གྱུར་ཏེ། ཐུགས་རྣམ་པར་དག་པའོ། །ཡང་དེ་ལས་ཕྲ་མོའི་རྣམ་པའི་སངས་རྒྱས་དང་བྱང་
ཆུབ་སེམས་དཔའ་ལ་སོགས་པ་ཚད་མེད་པ་འཕྲོས་ཏེ། ནམ་མཁའ་ཐམས་ཅད་ཏིལ་གྱི་གོང་བུ་
ལྟར་གང་བ། ཉི་མའི་གདན་སོ་སོ་ལ་གནས་ནས་འགྲོ་བ་ཐམས་ཅད་ལ་གཟིགས་པར་གྱུར་ཏེ།
ཡོན་ཏན་རྣམ་པར་དག་པའོ། །
ཡང་དེ་ལས་འོད་འཕྲོས་པས་དགྲ་དང་བགེགས་སྡུག་པ་ཐམས་ཅད་ཚར་བཅད། སེམས་
ཐམས་ཅད་རྡོ་རྗེ་འཇིགས་བྱེད་ཀྱི་གོ་འཕང་ལ་བཀོད་པར་གྱུར་ཏེ་འཕྲིན་ལས་རྣམ་པར་དག་
པའོ། །དེ་ནས་དེ་ཐམས་ཅད་འོད་ཟེར་གྱི་རྣམ་པར་ཚུར་འདུས། རང་ལ་ཐིམ་པའི་རྐྱེན་གྱིས་རང་
ཉིད་བཅོམ་ལྡན་འདས་རྡོ་རྗེ་འཇིགས་བྱེད་ཆར་སྤྲིན་ནག་པོ་ལྟར་རྔམ་པ། ཞལ་དགུ་དང་ལྡན་པ།
རྩ་བའི་ཞལ་མ་ཧེ་མཐིང་ནག་ཤིན་ཏུ་ཁྲོས་པའི་གདོང་ཅན། རྭ་སྔོ་སངས་ཤིན་ཏུ་རྣོ་བས་ཕྱོགས་
ཐམས་ཅད་གནོན་པ། རྭ་ཡི་གཡས་ཀྱི་ཕྱོགས་ཀྱི་ཞལ་དང་བོ་སྔོན་པོ་ཆེ་བ་གཙིགས་པ། གཉིས་
པ་དམར་བོ་ལྗགས་འདྲིལ་བ། གསུམ་པ་སེར་བོ་ཁྲོ་གཉེར་བསྡུས་པ། རྭའི་ཕྱོགས་ཀྱི་གཡོན་གྱི་
ཞལ་དང་བོ་དཀར་བོས་རྨོངས་པར་བྱེད་པ། གཉིས་པ་དུད་ཁས་རེངས་པར་བྱེད་པ། གསུམ་པ་
ནག་པོས་གསོད་པར་བྱེད་པ། རྭ་གཉིས་ཀྱི་དབུས་ཞལ་དམར་བོ་ཤིན་ཏུ་འཇིགས་པ། ཡྀ་ཞེས་
པའི་སྒྲ་སྒྲོག་པ། མིའི་ཁྲག་དང་། ཚིལ་དང་། ཞག་དང་། རྐང་ཟ་ཞིང་ཁྲག་འཛག་པ། དེའི་སྟེང་
ན་འཇམ་དཔལ་གཞོན་ནུའི་ཞལ་དམར་སེར་ཡིད་ཙམ་ཁྲོ་བ་ཟུར་ཕུད་ལྔ་བ་ཅན་རྒྱན་བཟང་བོས་
བརྒྱན་པ་ཞལ་ཐམས་ཅད་ཀྱང་སྤྱན་གསུམ་པ། མི་མགོ་སྐམ་པོ་ལྔའི་དབུ་རྒྱན་དང་། རློན་པ་
297

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཁྲག་འཛག་པ་ལྔ་བཅུའི་དོ་ཤལ་ཅན། སྦྲུལ་ཆེན་པོ་བརྒྱད་ཀྱིས་བརྒྱན་པ། ཕྱག་སུམ་ཅུ་རྩ་
བཞིའི་གཡས་པ་བཅུ་དྲུག་ནརིམ་པ་བཞིནདུ། རྡོ་རྗེ་གྲི་གུག་དང་། འཕང་ཐུང་དང་། གཏུན་
ཤིང་དང་། ཆུ་གྲི་དང་། རྡོ་རྗེ་རྩེ་གཅིག་པ་དང་། དགྲ་སྟ་དང་། མདུང་དང་། མདའ་དང་།
ལྕགས་ཀྱུ་དང་། དབྱུག་པ་དང་། ཁ་ཊཱཾ་ག་དང་། འཁོར་ལོ་དང་། རྡོ་རྗེ་རྩེ་ལྔ་བ་དང་། ཐོ་བ་དང་།
རལ་གྲི་དང་། རྔེའུ་ཆུང་རྣམས་འཛིན་པ། གཡོན་པ་བཅུ་དྲུག་ན། ཐོད་པ་ཁྲག་ལྡན་དང་། མགོ་
དང་། ཕུབ་དང་། རྐང་བ་དང་། ཞགས་པ་དང་། གཞུ་དང་། རྒྱུ་མ་དང་། དྲིལ་བུ་དང་། ལག་
པ་དང་། རོ་རས་དང་། སྐྱེས་བུ་གསལ་ཤིང་གིས་ཕུག་པ་དང་། མེ་ཐབ་དང་། ཐོད་ཚལ་དང་།
སྡིགས་མཛུབ་དང་། འཕན་རྩེ་གསུམ་པ་དང་། རླུང་གིས་ཕྱར་བའི་རས་འཛིན་པ། ཕྱག་ཐ་མ་
གཉིས་ཀྱི་གླང་བོ་ཆེའི་ཀོ་རློན་གོས་སུ་གྱོན་པ། ཞབས་བཅུ་དྲུག་གི་གཡས་བརྒྱད་ཀྱིས་རིམ་པ་
ལྟར། མི་དང་མ་ཧེ། གླང་དང་བོང་བུ། རྔ་མོང་། ཁྱི་ལུག ཝ་རྣམས་མནན་པ་གཡོན་པ་བརྒྱད་
ཀྱིས་རིམ་པ་ལྟར། བྱ་རྒོད། འུག་པ་དང་། བྱ་རོག ནེ་ཙོ། ཁྲ། ཁྱུང་། རི་སྐྱེགས་དང་། གཞད་
རྣམས་མནན་པ། དེ་རྣམས་ཀྱི་འོག་གི་གཡས་དང་གཡོན་དུ་རྒྱ་བྱིན་དང་། ཚངས་པ་དང་། དབང་
ཕྱུག་དང་། ཁྱབ་འཇུག་རྣམས་ཁ་བུབ་ཏུ་ཞབས་ཀྱིས་མནན་པ། གཡོན་བརྐྱངས་ཀྱིས་སྟབས་
ཀྱིས་བརྗིད་པར་བཞུགས་པ། འཇིགས་པའི་དུས་ཀྱི་མེ་ལྟར་འབར་བ། ཁམས་གསུམ་པོ་ཟ་
བར་ནུས་པ། ཞལ་དྲག་ཏུ་གཙིགས་པ། ཧ་ཧ་ཞེས་བཞད་ཅིང་ལྗགས་འདྲིལ་བ། མཆེ་བ་
ཆེ་བ་རྣམ་
པར་གཙིགས་པ། ཁྲོ་གཉེར་འཇིགས་སུ་རུང་བ། ཁྲོ་གཉེར་གྱི་འགྲམ་དུ་སྨིན་མ་དང་སྤྱན་རྒྱས་
པ། འཇིགས་ཆེན་དུས་མཐའ་ལྟར་འབར་བ། དབུ་སྐྲ་དམར་སེར་གྱེན་དུ་བརྫེས་པ། འཇིག་རྟེན་
དང་འཇིག་རྟེན་ལས་འདས་པའི་ལྷ་ལ་སོགས་པ་ལ་སྡིགས་མཛུབ་བྱེད་པ། འཇིགས་སུ་རུང་
བས་ཐོད་པ་ལྔས་ཐོད་བྱས་པ། ཐོད་པ་གཙིགས་པའི་རྩེ་མོ་འཇིགས་པ་ཆེན་པོ་ཅན། ཐོད་རློན་
298

༄༅། །རྣལ་འབྱོར་རྒྱུད་སྤྱིའི་རྣམ་བཞག་སོགས།
ལྔ་བཅུའི་དོ་ཤལ་དང་། སྦྲུལ་ཆེན་པོ་བརྒྱད་ཀྱིས་འཇིགས་པར་བརྒྱན་པ། གཅེར་བུའི་གཟུགས་
ཅན་མཚན་པ་གྱེན་དུ་འགྲེང་བ། གསུས་པ་ཆེན་པོ་འཇིགས་པ་ཆེ་བསྐྱེད་པ། ཤིན་ཏུ་ལྟ་བར་མི་
བཟོད་པའི་བདག་ཉིད་དུ་གྱུར་ཏེ། དེ་དང་དུས་མཉམ་དུ་རེའུ་མིག་ཤར་ཏུ་མགོ་བོ། ལྷོར་ལག་
པ། ནུབ་ཏུ་རྒྱུ་མ། བྱང་དུ་རྐང་བ་དང་། མེ་ལ་སོགས་པ་ཐོད་པ་ཐོད་ཚལ་དུར་ཁྲོད་ཀྱི་རས།
སྐྱེས་བུ་གསལ་ཤིང་གིས་ཕུག་པ་དང་། རིམ་པ་གཉིས་པའི་ཤར་གྱི་རྣམས་བུ་ལ། གྲི་གུག
འཕང་ཐུང་། གཏུན་ཤིང་། ཆུ་གྲི། རྡོ་རྗེ་རྩེ་གཅིག་པ། ལྕགས་ཀྱུ། མ་ཧེ། གླང་རྣམས་དང་།
ལྷོར་དགྲ་སྟ། མདའ། ཁ་ཊཱཾ་ག དབྱུག་ཏོ། འཁོར་ལོ། ཞགས་པ། ཕག་པ། བོང་བུ་རྣམས་
དང་། ནུབ་ཏུ་རྡོ་རྗེ་རྩེ་ལྔ་བ། རྔེའུ་ཆུང་དང་། ཕུབ། གཞུ། དྲིལ་བུ། རླུང་རས། རྔ་མོང་། ཁྱི་
རྣམས་དང་། བྱང་དུ་སྡིགས་མཛུབ། འཕན་རྩེ་གསུམ་པ། གླང་ལྤགས། རྡོ་རྗེ་ཐོ་བ། མདུང་།
མེ་ཐབ། ལུག ཝ་སྤྱང་རྣམས་གྲུབ་པར་གྱུར་ཅིང་། ཤར་ལ་སོགས་པ་སྒོ་བཞི་དང་། མཚམས་
བརྒྱད་དུ་རོ་ལངས་ནག་པོ་ཞལ་གཅིག་ཕྱག་གཉིས་རལ་བ་བརྫིས་པ། གྲི་གུག་ཐོད་པ་འཛིན་པ་
གྲུབ་པར་གྱུར་པའོ། །བསྟོད་པའི་སྐབས་སུ་འཁོར་གྱི་ལྷ་རྣམས་ཀྱིས། དུར་ཁྲོད་རྒྱན་གྱིས་
བརྒྱན་པ་ཡིས། །ཞེ་སྡང་གཤིན་རྗེ་གཤེད་པོ་ཆེ། །སྤྲོས་མེད་ནམ་མཁའ་ལྟ་བུ་ལ། །ཐུགས་རྗེ་
ཐབས་ཀྱིས་སྐུར་སྤྲུལ་པ། །ཡེ་ཤེས་སྡོམ་གྱི་རབ་འཇིགས་པའི། །བདུད་ཆེན་ཁྱོད་ལ་འདུད་ཅེས་
པའོ། །སྔགས་ནི། ཨོཾ་ཧྲཱིཿཥྛཿཝི་ཀྲྀ་ཏཱ་ནན་ཧཱུྃཧཱུྃ་ཕཊ། ༀ་ཡ་མནྟ་ཀ་ཧཱུྃ་ཕཊ། ཨོཾ་ཡ་མ་རཱ་ཛ་
ས་ཏྭ་མེ་ཡ། ཡ་ཏ་ཡོ་གི་ར་ཡ་ཀྵེ་ཡཿམ་ཀྑེ༔ ཡཙྪ་ནི་རཱ་མ་ཡ་ཧཱུཾ་ཕཊ། ཅེས་པའོ། །
་་
299

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།